Guerra Civil Anglesa

A Guerra Civil Anglesa u Guerras Civils Anglesas estioron una serie de conflictos armatos y conspiracions politicas entre Parlamentarios (ditos os Capezas Redondas; Roundheads en anglés) y os Monarquicos (conoixitos como Cavaliers) entre 1642 y 1651. A primera (1642-1646) y a segunda (1648 - 1649) guerra civil enfrentoron a los partidarios d'o rei Carlos I y os partidarios d'o Parlamento largo (Long Parliament), mientres que en a tercera guerra civil s'enfrentarban os partidarios d'o rei Carlos II y os partidarios d'o Rump Parliament (o Parlamento codisno en aragonés). A Guerra Civil remató con a victoria d'os Parlamentarios en a Batalla de Worcester o 3 de setiembre de 1651.

As consecuencias d'a Guerra Civil estioron o chuicio y execución de Carlos I, o exilio d'o suyo fillo Carlos II y o cambio d'a monarquía anglesa, primero por a Commonwealth d'Anglaterra (1649 - 1653) y dimpués por o Protectorau (1653 - 1659) baixo lo mandato personal d'Oliver Cromwell. O monopolio d'a Ilesia d'Anglaterra en Anglaterra plegaba a la fin y as victorias refincoron a los ciudadanos protestants d'Irlanda d'ascendencia escocesa u anglesa. Constitucionalment as guerras deixoron veyer que os reis britanicos no podeban gubernar sin o consentimiento d'o Parlamento, anque isto no estió una realidat total dica o siguient sieglo con a Revolución Gloriosa.

Categoría:Guerras d'Anglaterra
Categoría:Guerras civils
Categoría:Guerras d'o sieglo XVII